钦定古今图书集成/明伦汇编/闺媛典/第311卷 > 皇清四十四 > 汪必裕妻胡氏
## 钦定古今图书集成/明伦汇编/闺媛典/第311卷 > 皇清四十四 > 汪必裕妻胡氏

按《安庆府志》：“胡氏，怀宁孝廉汪必裕妻。性贤淑贞慧，事舅姑以孝闻。勤织纴佐读。必裕得举于乡，公车殁于途，氏毁容守节。值贼陷城，怀必裕木主，将赴火。贼执之，搜怀中得木主。贼加敬礼，相戒无犯，卒脱身窜山中。闻夫弟必隆子在贼营，即鬻产赎之。时翁卭州守之达年七十馀，必隆弃不养，浪流四方，翁倚氏如” 子。氏督耕桑，奉甘旨无阙。翁病痢危殆，氏躬自扶掖，粪秽沾衣，不怨。及殁，棺衾葬祭，竭致其力。执杖稽颡，骨立珊珊，吊者咸垂涕焉。卒年七十有二。